Армен Назарян - златният класик на борбата | Спорт Framar.bg\nНазад | Начало Спорт Спортна енциклопедия Известни спортисти Бойни спортове Армен Назарян - златният класик на борбата\nАрмен Назарян - златният класик на борбата\nот 18 дек 2020г.\nАрмен Назарян е един от най-изявените борци в класическия стил. Той е първият олимпийски златен медалист за Армения, след обявяването на независимостта на страната през 1991 година, а в последствие получава българско гражданство и носи огромен брой медали и за нашата страна.\nПрез 1998 и през 2003 година Армен е обявен за „Най-добър борец за годината на FILA”, а през 2007 е приет в Борческата зала на славата.\nБорческа кариера на Армен Назарян\nНазарян е роден през 1974 година в град Масис, Армения. Той започва да се занимава с борба на 8-годишна възраст, като негов треньор е Роберт Нерсесян. След това продължава обучението си в спортното училище в Ереван.\nПрез 1993 година, той става първият арменски борец, който участва на Световното първенство по борба, откакто страната получава своята независимост, а освен това носи и първия медал за страната, ставайки вицешампион. Преди това той печели и Световното първенство на младите надежди в борбата.\nПрез следващата година, при дебюта на Армения на Европейското първенство, Армен Назарян носи златото за страната си, както в турнира на младите надежди, така и при мъжете. Скоро след това навършва 21 години и започва да се състезава само при мъжете. През 1995 година, той отново носи златния медал от Европейското първенство, а също и сребърен от Световното, с което печели квота за Олимпиадата в Атланта 1996.\nОлимпийски игри 1996 годината и първа титла за Армен Назарян\nИ този път Армения и Армен са дебютанти на игрите в Атланта, но това не пречи на Назарян да е определян за един от фаворитите за спечелването на олимпийската титла. Той печели всичките си 5 преборвания, детронирайки и световния шампион Самвел Даниелян, който го побеждава на финала на Световното първенство през предходната година, а също и местния любимец Брендън Поулсън. Така завоюва златния медал, който е първи в историята на Армения. Не случайно, през същата година е избран и за спортист номер едно на страната си.\nПрез 1997 година, Армен Назарян приема българско гражданство и започва да се състезава за нашата страна, което разочарова голяма част от арменците, които губят единствения си олимпийски шампион. Той по-късно заявява, че обича своята страна и е готов на всичко за нея, но след като е спечелил златния медал в Атланта, правителството не го оценява правилно, което го кара да приеме протегнатата ръка от България.\nСледващата стъпка на Армен Назарян е да се качи в по-горната теглова категория – от 52 на 58 килограма. В новата категория и вече за България, борецът печели Европейската титла през 1998 и 1999 година. Той обаче не успява да завоюва световната титла преди олимпийските игри в Сидни, а също губи и финала на Европейското първенство, само месеци преди най-големия спортен форум.\nОлимпийски игри Сидни 2000 годината\nАрмен Назарян отива в Сидни с идеята да се опита да защити златото си от Атланта и да донесе титла за България. В първите си 4 преборвания, той печели 3 с огромно превъзходство. Във финала среща доста по-високият от него действащ световен шампион Ким Ин-Суб. Кореецът му повежда с 3-0 още в първите 30 секунди, след което се получава доста труден мач за Назарян. Все пак той успява да го вдигне и да го хвърли със суплес, повеждайки с 5-3. Вече по-спокоен, Армен хвърля Ин-Суб на два пъти и печели с 9-3, с което дублира олимпийската си титла.\nАрмен Назарян по пътя към олимпийските игри Атина 2004, Пекин 2008 и Лондон 2012\nСлед защитата на златния си олимпийски медал в Сидни, Армен Назарян решава отново да се качи една категория по-нагоре и преминава в тази до 60 килограма. Този ход се оказва изключително успешен, тъй като той става световен и европейски шампион за 2002 и 2003 година. Той е фаворит и Олимпиадата през 2004 година, като се надява да се превърне в един от малкото борци, които успяват да се окичат три пъти със златото. За негово съжаление, в полуфиналите в Атина той е победен от бъдещия шампион Юнг Джи-Хюн, но пък успява да се пребори за бронзовия медал, след победа над Алексей Шевцов. Това е третия и последен олимпийски медал за Назарян.\nВъпреки, че е малко разочарован от третото си място в Атина, Армен се представя отлично на Световното първенство през 2005 година, и отново е номер 1. През 2007 година, Армен Назарян получава огромното признание, като е приет в Залата на славата на FILA. Година по-късно печели сребърния медал от Европейското първенство по борба, с което взема квота за Олимпиадата през 2008 година, но този път участието му не толкова успешно, колкото през предходните 3 игри. В първия кръг побеждава световния шампион Давид Бердинадзе, но отпада във втория кръг, след което се оттегля от активния спорт за известно време.\n3 години по-късно, той се завръща, в опит да спечели нова квота за Олимпиадата в Лондон, но получава контузия и не успява, след което решава да сложи окончателно край на своята кариера.\nСлед края на борческата кариера на Армен Назарян\nСлед като цял живот е бил на тепиха, съвсем логично Армен Назарян не може да се отдалечи много от него. На 23 ноември 2012, той поеме поста на старши треньор на Националния отбор на България по класическа борба. Запитан дали не иска да тренира отбора на Армения, Назарян с усмивка отговаря, че настоящия „старши“ Левон Джулфалакян прави достатъчно, за да има родината му успехи. Двете федерации са в отлични отношения, поради което борците на двете страни редовно правят общи лагери за обиграване на състезателите.\nПрез 2013 година Армен Назарян е обявен за „Треньор на годината“ сред всички спортове.\nШампионският ген на Армен не приключва с неговото слизане от тепиха, защото синът му, Едмонд уверено тръгва по пътя на баща си. През 2018 година той спечели бронзов медал от младежките олимпийски игри в Буенос Айрес, а през 2020 година стана и Европейски шампион, още при първото си участие при мъжете.\nТравми в борбата\nВИХРУШКА - ТОМ 1 И ТОМ 2 - ДЖЕЙМС КЛАВЕЛ - СИЕЛА\nПОСЛЕДНИЯТ ДУЕЛ - ЕРИК ДЖАГЪР - СИЕЛА\nКоментари към Армен Назарян - златният класик на борбата\nна 24 September 2021 в 10:01\nКоментирайте "Армен Назарян - златният класик на борбата"\nЗала по борба "Локомотив", гр. Пловдив\nпреди 147 дни, 19 часа и 20 мин.\nпреди 573 дни, 18 часа и 19 мин.\nпреди 35 дни, 14 часа и 47 мин.\nпреди 35 дни, 19 часа и 40 мин.\nпреди 46 дни, 9 часа и 24 мин.\nпреди 54 дни, 1 час и 7 мин.


Професионална ножица Ryoka 5" на топ цена — Stilist.bg\nКод на продукт: CL1254\nПрегледи на продукта: 1577\nПрофесионална ножица Ryoka 5" × 1\nИнформация за Професионална ножица Ryoka 5" от онлайн магазин Стилист БГ\nПрофесионална фризьорска ножица Ryoka 5"\nВисококачествена японска стомана\nВид на стоманата: JP440C\nВид на ножицата: Slide (слайдинг)\nОпора за пръста\nПодходяща за мъжко и дамско подстригване\nПредлага се в красива махагонова кутия с кадифена подплата!\nЗащо тази ножица е перфектното решение за всеки фризьор?\nСтилист.БГ е специализиран онлайн магазин, предлагащ фризьорско и козметично оборудване. Нашият асортимент включва всичко необходимо на фризьора и козметика, в това число и инструментите, използвани ежедневно в разкрасителните процедури. Фризьорските ножици са най-важното и ценно оръжи на всеки професионалист, позволяващо му да разкрие своя талант, създавайки прекрасни и стилни подстрижки.\nНие се стремим да задоволим изискванията на всеки фризьор и да отговорим на неговите очаквания, предлагайки едни от най-качествените, удобни и прецизни фризьорски ножици. Професионална ножица Ryoka 5’’ е перфектното решение за всеки фризьор, желаещ да подстригва с лекота, постигайки винаги безупречни резултати. Нейната здравина и прецизност на рязане няма да ви разочароват, осигурявайки отлична работа в продължение на години.\nRyoka 5" е изработена от изключително качествена японска стомана, закалена по специална технология, осигуряваща здравина и устойчивост на уреда при всякакви неблагоприятни въздействия. Видът на стоманата е JP440C, показател за твърдост и здравина и абсолютна защита срещу корозия и деформация. Режещите челюсти на ножицата са микрозаточени, което гарантира леко и прецизно рязане на всякакъв тип коса. Те няма да се захабят и нуждаят от допълнително заточване, независимо колко дълго и интензивно ги ползвате.\nТази професионална ножица е предназанчена за гладко плъзгане при рязане на коса. Моделите Slide се отличават от другите ножици по лекотата с която отрязват косъма, така че да се избегне напълно неговата деформация и разслояване в зоната, в която е отрязан. Подстригването с тази ножица не само ще ви гарантира отлична подстрижка, но и няма да допусне увреждане на косата в дългосрочен план.\nС удобна и ергономична ръкохватка, опора за пръст за прецизно рязане и регулиращ разстоянието между челюстите винт, тази ножица е всичко, което ви е нужно, за да предложите най-качествените и перфектно оформени подстрижки. Тя е подходяща за употреба и от двата пола, така че всеки професионалист да познае в нея своя любим инструмент.\nПрофесионална ножица Osaka Good Cut 5.5"\nФилажна ножица Osaka с извити зъби - 6.5"


NewBusiness.bg - Новини - Payhawk е първият български еднорог при оценка на компанията от $1 милиард\nPayhawk, платформата, която комбинира управлението на разходи и плащания за бизнес клиенти, с офиси в София, Лондон, Берлин и Барселона, привлече допълнително финансиране от $100 млн., увеличавайки инвестиционния си Рунд Б до $215 млн. Payhawk достигна оценка на стойност $1 милиард, превръщайки компанията в първия български еднорог. Финтехът цели да се превърне в катализатор за българската стартъп екосистема и да продължи да привлича и задържа най-добре квалифицираните кадри на пазара.\nВодещ инвеститор е фондът Lightspeed Venture Partners - световноизвестен фонд за рисков капитал с инвестиции от над $10.5 милиарда в компании като Affirm, Grafana, Faire, FTX, Personio, Snap, и др. Други присъединяващи се фондове са Sprints Capital, Endeavor Catalyst, HubSpot Ventures и Jigsaw VC.\nДопълнителното финансиране идва само три месеца след като Payhawk обяви първия транш от своя инвестиционен рунд Б през Ноември 2021 на стойност $115 млн. и по-малко от година след обявата на рунд А на стойност $20 млн. през април 2021. Допълнителният капитал предоставя на компанията път за агресивен растеж, както и за продължаване на амбициозните планове за глобална експанзия.


Призраците са мъже, починали от насилствена смърт? – Мегавселена\n2 август 2015 г. в 00:08 Последна промяна:\n2 август 2015 г. в 23:23\nОт 337 случая на срещи с починали в повечето случаи това са мъже, загинали от насилствена смърт. Те са непознати за тези, пред които са се показвали. На свой ред хората, починали от естествена смърт, най-често се явяват на роднини или приятели.\nД-р Ерлендър Харалдсън, психолог от университета на Исландия, през 80-те години направил допитване сред хора, които твърдели, че са се срещали с починали. Той също проверявал официални данни, за да изясни обстоятелствата около смъртта на тези хора.\nИзучените случаи били от Исландия, но той цитира подобни изследвания и от други страни. Според него 25% от жителите на Западна Европа и 30% от американците са срещали привидения.\nД-р Харалдсън пише: „Необичайно е, че повечето призраци (67%) са от мъжки пол. Такава закономерност следва от разказите както на мъже, така и на жени. Това се припокрива с нашето предишно изследване, според което 77% от хората от двата пола са видели изключително починали мъже.“\nВ 80% било установена личността на тези мъже и причината за тяхната смърт. Една трета от тях загинали от насилствена смърт. Този процент четири пъти превишава средните показатели за насилствена смърт в Исландия.\nВ други изследвания се проследява същата закономерност. Д-р Ян Стивънсън, психолог от Вирджинския университет, е анализирал 314 подобни случая и ги е описал в книгата от 1986 година „Илюзията живот“ в съавторство с Едмънд Гърни, Фредерик Майерс и Франк Подморе. Стивънсън открил, че когато причината за смъртта е известна, в 28% тя се оказвала неестествена.\nД-р Стивънсън е изследовател в областта на реинкарнацията. Неговият предшественик д-р Джим Такър разказал пред EpochTimes, че когато хората си спомнят минал живот, те също често съобщават за насилствена смърт. Д-р Такър анализирал хиляди случаи, когато деца си спомняли минал живот. В 70% това били момчета.\nОбикновено (но невинаги) децата говорели, че в минал живот са били от същия пол, както и в сегашния. По такъв начин повечето разкази за минали животи са истории за мъже, починали от насилствена смърт.\nД-р Такър проверил официалната статистика в САЩ и открил, че 70% от загиналите от насилствена смърт са мъже, което съответства на спомените за минал живот.\nнасилствена смърт · паранормални явления · привидения · призраци · реинкарнация\nКак да комуникираме с мъртвите, независимо какво ...\nЛовци на духове записаха разговор с призраци ...\nИстински паранормални истории, достойни за филми ...\nТърсач на научни аномалии или събирач на ...\nИзследване на реинкарнацията и паранормалните ...\nСърфист засне преследваща го акула (ВИДЕО)


Новините за 2019-06-17 :: Архив\nНАЧАЛО / Новините за 17 юни 2019\n17 юни 2019 в 14:0514150\nЗа първи път в България Honda организира масов на тест на мотоциклетната си гама. Мястото на срещата е бул. България 111, сграда А, а датите са – 22-ри и 23-и юни. Започва още в 10:00 часа сутринта в съботния ден и приключва в 16:00 в неделя. 7 тестови мотоциклета ще очакват своите...\n17 юни 2019 в 10:1027300


Рожден ден на ставрофорен иконом о.Иван – 02.07.2012 г.\nНа 2 юли - рожденият ден на ставрофорен иконом о.Иван в храм „Св.апостол Андрей Първозваний” се състоя скромно и мило тържество. Отец Иван и о.Йордан отслужиха Света Литургия, а след това всички свещеници и миряните поздравиха топло рожденика. Красив букет от червени гладиоли, поднесен от настоятелката Роза от името на богомолците допълни празничното настроение. Да ни е жив и здрав, на многая и благая лета! Закрилян да е от Пресвета Богородица! Още повече, че този ден е и Богородичен празник- Полагане честната дреха на Пресвета Богородица.\nНа 4 срещу 5 юли в храма се събрахме около 30 богомолци на всенощно бдение в чест и прослава на св.Сергий Радонежски и св. Атанасий Атонски. Двама Божии любимци, удостоени с благодатното посещение лично на Божията Майка.\nСлужиха отец Иван и отец Росен, който от времето на стажа си в нашия храм спечели любовта на богомолците тук. На клира пяха семинаристи, начело с храмовия певец Марио Иванов. От 21:30 ч. на 4 юли се изпълни вечерня служба, след която о.Иван говори за двамата светци – любими избраници на Божията Майка. Отец Росен прочете житията на светците, а след това последва едночасова почивка. Всички се подкрепихме с чай и кафе и осветен хляб. Едни се оттеглиха на тихи разговори в свежата прохлада на църковната градина, наслаждавайки се на уханието на розите и красотата на цветята и зеленината, а други останаха в църквата, потопени в среднощна топла молитва.\nПрез втората част на бдението, до около 5 ч. сутринта, двамата отци отслужиха полунощница, утреня и света Литургия. По време на утринната служба се изпълниха полиелей и величания на св.Сергий Радонежски чудотворец и два канона – на св. Сергий и на св. Богородица.\nС настъпване на празничния ден, в който се чества паметта на двамата светци и чудотворци, светата Литургия завърши с приемане на св.Причастие от надлежно приготвилите се. След раздаване на светата анафора всички се отправихме към домовете си в притихналия, още неразбуден град за кратка почивка. Защото през този ден очаквахме пристигането на йерусалимската икона на светите цар Константин и неговата майка – царица Елена с част от светия Христов Кръст, която ще бъде в София само за няколко часа. Всички се надявахме в 10:30 ч. да успеем да посрещнем светата икона в храм „Света Неделя”.\nСлава Богу за всички милости и щедрости!